**Нацрт**

**МЕМОРАНДУМ О РАЗУМИЈЕВАЊУ**

**ИЗМЕЂУ**

**МИНИСТАРСТВА СПОРТА И МЛАДИХ ЦРНЕ ГОРЕ**

**И**

**МИНИСТАРСТВА МЛАДИХ И СПОРТА РЕПУБЛИКЕ БУГАРСКЕ**

**У ОБЛАСТИ МЛАДИХ И СПОРТА**

Кроз овај Меморандум Министарство спорта и младих Црне Горе и Министарство младих и спорта Републике Бугарске ,

(у даљем тексту „Стране“),

Настојећи да развијају пријатељске и блиске односе између двије земље,

У циљу јачања и развоја пријатељских односа кроз област младих и спорта за добробит обје земље уз поштовање националног законодавства које се примјењује у обје земље,

Договориле се се како слиједи:

**Члан 1**

Циљеви овог Меморандума у области младих и спорта биће размјена знања, искуства, ресурса и развој дугорочне сарадње између Страна у области развоја младих и спорта.

**A. Сарадња у оквиру овог Меморандума у области младих ће укључивати:**

1. Програме развоја вјештина и програме лидерства и личног развоја за младе;

2. Програме размјене посјета младих предузетника, младих волонтера, омладинских делегација, званичника и стручњака из обје земље;

3. Размјену информација и ставова везаних за питања, истраживања и прописе у области омладинских организација и центара у обје земље;

4. Размјену позива за учешће на међународним догађајима младих у обје земље;

5. Сарадња у свим областима везаним за омладински покрет и његов развој;

6. Сарадња у активностима вршњачког учења и размјена добрих пракси у области омладинске политике.

 **Б. Сарадња у оквиру овог Меморандума у области спорта ће укључивати:**

1. Размјену посјета високих званичника и експерата;

2. Размјену искустава и сарадњу између тренера, стручњака, специјалиста и истраживача у областима елитног спорта, спорта за све, науке о спорту, спортске медицине и спортског права;

3. Подстицање сарадње између спортских организација двије земље ради лакшег организовања заједничких научних семинара, конференција и истраживања;

4. Размјену информација, публикација, података и наставних материјала из области спорта, физичког васпитања и физичке активности;

5. Сарадњу у борби против допинга у спорту;

6. Промовисање и развој традиционалних спортова и игара.

**Члан 2**

Стране прихватају да ће финансијски услови иницијатива из овог Меморандума о разумијевању бити спроведени у складу са регулаторним оквиром обје земље и у оквиру расположивих буџета и ресурса. Уговорне стране ће се међусобно договорити о финансијским условима од случаја до случаја.

**Члан 3**

Овај Меморандум ступа на снагу даном потписивања и важиће пет (5) година. Овај Меморандум ће се аутоматски обнавовит једном за наредни петогодишњи период (5), осим ако било која од Страна дипломатским путем најмање шест (6) месеци прије његовог истека обавијести другу Страну у писаној форми о својој намјери да га раскине.

**Члан 4**

Овај Меморандум може бити измијењен у било ком тренутку уз обострану писмену сагласност Страна. Свака измјена и допуна ступа на снагу оног дана када се стране међусобно одлуче и сматраће се саставним дијелом овог Меморандума.

**Члан 5**

Сви спорови који проистекну из тумачења или имплементације овог Меморандума биће ријешени споразумно консултацијом између обје Стране дипломатским путем.

Потписано \_\_\_\_\_\_\_ дана \_\_\_\_\_\_\_, у по два оригинала на црногорском, бугарском и енглеском језику, при чему су сви текстови подједнако вјеродостојни. У случају било какве недоследности, енглеска верзија ће имати предност.

**За Министарство спорта и младих За Министарство младих и спорта**

 **Црне Горе Републике Бугарске**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_